Мөмө бак питомниги

Мөмө бак питомниги – мөмө жемиш өсүмдүктөрүнүн көчөттөрү өстүрүлүүчү жер. Мамлекеттик(мекемеге, ведомствого, окуу жайына жана башкалар. караштуу) жана жеке менчик мөмө бак питомниги болушу мүмкүн. Мөмө бак питомниги көчөт алуучу (урук себилүүчү, өнүп чыккан көчөт суюлтулуп отургузулуучу), калыптандырылуучу (кыйыштырылган көчөт өстүрүлүүчү), өркүндүк урук берүүчү, вегетациялык жол менен көбөйүүчү, кыйыштыруу үчүн өркүн же калемче алынуучу, ошондой эле кооздук өсүмдүктөр жана башкалар. өстүрүлүүчү бөлүктөрдөн турат. Өсүмдүктөр мөмө бак питомнигинде агротехникалык эрежеге ылайык ырааттуулук менен алмаштырылып, которуштуруп эгүү системасы колдонулат.
Категория:Бакчылык 
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7